FI
20.2.2023
Euroopan unionin virallinen lehti
C 63/3
Pääasian asianosaiset Kantaja: X Vastaaja: Udlændingenævnet
Tuomiolauselma Euroopan talousyhteisön ja Turkin välisen assosiaation kehittämisestä 19.9.1980 tehdyn assosiaationeuvoston päätöksen N:o 1/80 13 artiklaa on tulkittava siten, että kansallinen lainsäädäntö, joka on annettu sen jälkeen, kun kyseinen päätös tuli voimaan asianomaisessa jäsenvaltiossa, ja jossa asetetaan tässä jäsenvaltiossa laillisesti oleskelevan turkkilaisen työntekijän ja hänen puolisonsa perheenyhdistämisen edellytykseksi se, että kyseinen työntekijä läpäisee kokeen, joka osoittaa kyseisen jäsenvaltion virallisen kielen tietyntasoisen taidon, merkitsee kyseisessä määräyksessä tarkoitettua ”uutta rajoitusta”.
Tällaista rajoitusta ei voida perustella tavoitteella taata puolison onnistunut kotoutuminen, koska kyseisen lainsäädännön mukaan toimivaltaiset viranomaiset eivät voi ottaa huomioon puolison omaa kotoutumiskykyä eivätkä sellaisia muita tekijöitä kuin tällaisen kokeen läpäiseminen, jotka osoittavat kyseisen työntekijän tosiasiallisen kotoutumisen asianomaiseen jäsenvaltioon ja näin ollen hänen kykynsä auttaa puolisoaan kotoutumaan sinne.
(1)
EUVL C 278, 12.7.2021.
Unionin tuomioistuimen tuomio (kuudes jaosto) 22.12.2022 – Valittajana Universität Koblenz-Landau ja muuna osapuolena Euroopan koulutuksen ja kulttuurin toimeenpanovirasto (EACEA) (Asia C-288/21 P) (1) (Muutoksenhaku – Välityslauseke – Tempus IV -ohjelmat – Tukisopimukset Ecesis, Diusas ja Deque – Systeemiset ja toistuvat sääntöjenvastaisuudet – Maksettujen määrien palauttaminen kokonaisuudessaan – Oikeus tulla kuulluksi – Suhteellisuusperiaate – Luottamuksensuojan periaate – Asian käsittelyn suullisen vaiheen aloittaminen uudelleen ensimmäisessä oikeusasteessa – Yleisen tuomioistuimen työjärjestyksen 113 artiklan 2 kohdan c alakohta) (2023/C 63/04) Oikeudenkäyntikieli: saksa Asianosaiset Valittaja: Universität Koblenz-Landau (edustajat: R. Di Prato ja C. von der Lühe, Rechtsanwälte) Muu osapuoli: Euroopan koulutuksen ja kulttuurin toimeenpanovirasto (EACEA) (asiamiehet: H. Monet ja N. Sbrilli, avustajinaan R. van der Hout, advocaat, ja C. Wagner, Rechtsanwalt)
Tuomiolauselma 1) Valitus hylätään.
2) Universität Koblenz-Landau velvoitetaan korvaamaan oikeudenkäyntikulut.
(1)
EUVL C 278, 12.7.2021.